als_Latn dik_Latn tur_Latn
Senatori amerikan John McCain ka nisur sot zyrtarisht vizitën e tij në Shqipëri. Ai ka mbërritur në Tiranë rreth orës 14:00, ku është pritur në aeroportin e Rinasit nga Ministrja e Mbrojtjes Mimi Kodheli.
Gjatë takimit mes tyre, Ministrja Kodheli e ka informuar senatorin amerikan për misionet ku Forcat e Armatosura të Shqipërisë janë përfshirë duke nisur nga misioni në detin Egje, deri tek misionet në Afganistan.
Po ashtu, Kodheli theksoi para senatorit McCain angazhimin e Shqipërisë në luftën kundër terrorizmit. Ajo u ndal tek kontributi i vendit tonë si pjesë e koalicionit global kundër ISIS.
Ndërkohë gjatë vizitës së tij në Tiranë, senatori McCain do të takohet me krerët më të lartë të shtetit shqiptar, mes të cilëve Kryeministri Edi Rama, Presidentin Bujar Nishani, kreun e Kuvendit Ilir Meta, shefin e opozitës Lulzim Basha dhe ministrin e Jashtëm, Ditmir Bushati. /Copyright Tiranapost.al/
als_Latn als_Latn als_Latn als_Latn